চকরিয়া উপজেলার মাতামুহুরী নদীতে রাতের আঁধারে বিষ প্রয়োগ করে মাছ নিধনে নেমেছে মাছ শিকারী অজ্ঞাতনামা দুর্বৃত্তরা। বৃহস্পতিবার রাতে মাতামুহুরী নদীর উজানে বান্দরবানের লামা উপজেলার মিঝরি এলাকায় মাছ শিকারীরা নদীতে বিষ প্রয়োগ করেছে বলে চকরিয়ার বেশির ভাগ জেলে প্রতিনিধি অভিযোগ করেছেন। শুক্রবার সকালে নদীতে মরা মাছ ভেসে উঠতে দেখে স্থানীয় লোকজন নদী থেকে মরা মাছ ধরতে জড়ো হয়।